open-index/open-wikipedia-markdown huggingface dataset:
Bengt Hallberg

**Bengt Hallberg** (13. september 1932 Göteborg – 2. juuli 2013) oli rootsi džässpianist, helilooja ja arranžeerija.

Ta oli üks Rootsi juhtivaid džässmuusikuid 1950. ja 1960. aastatel ning tegi koostööd paljude tuntud muusikutega nii Rootsis kui rahvusvaheliselt, sealhulgas Stan Getzi ja Arne Domnérusega.

Lisaks esinemistele ja salvestustele kirjutas Hallberg palju muusikat filmidele, televisioonile ja teatritükkidele. 

## Viited

## Välislingid

*
Kõigile

**Kõigile** (ka **Ajakiri Kõigile**) oli ajaviiteajakiri, mis ilmus aastatel 1936–1940 Tallinnas. 

Algul ilmus see 6 korda aastas ja hiljem 1 kord kuus. Ajakiri oli 80 lehekülje paksune ja trükiti trükikojas "Estotrükk".

Peamiselt kujundas ajakirjakaaned Axel Roosmann.
Steiermark (mark)

**Steiermargi mark** (saksa *Steiermark*) oli enne 970. aastat Kärnteni hertsogkonnast eraldatud puhvertsoon madjarite vastu. Algul oli see tuntud kui Karantaania mark (*marchia Carantana*) endise slaavi vürstiriigi Karantaania järgi, mis oli Kärnteni hertsogkonna eelkäija. 11. sajandil hakati seda kutsuma Steiermargiks Steyri linna järgi, mis oli siis markkrahvide residents. 

Ala oli varem suurema Kärnteni margi osa, sisuliselt Baieri hertsogkonna piirimark. 976. aastal eraldas keiser Otto II Kärnteni Baieri hõimuhertsogkonnast ja ülendas selle hertsogkonnaks. Sellega külgnev idapoolne territoorium kuni Muri, Mürzi ja Ennsi jõgedeni, mille kuningas Otto I annekteeris pärast 955. aasta Lechi lahingut, muudeti samamoodi uue Kärnteni hertsogkonna *marchia Carantana*'ks.

Esimesed Steiermargi markkrahvid tekkisid 11. sajandi algul.1056. aastast valitsenud dünastiat kutsuti Otakarideks. Markkrahv Leopold Tugev (1122–1129) ja tema poeg Otakar III (1129–1164) omandasid suuri territooriume piki Savinja jõge kuni Windischi margini ja viisid oma residentsi Grazi. 1180. aastal ülendati mark Steiermargi hertsogkonnaks.

## Steiermargi markkrahvid

* Markwart Eppensteinist (kuni u. 1000. aastani)
* Adalbero Eppensteinist (u. 1000–1035), eelmise poeg, ka Kärnteni hertsog ja Verona markkrahv 1011–1035, kukutati
* Arnold von Wels-Lambach (1035–1055)
* Gottfried Pittenist (1042–1050), eelmise poeg, kaas-markkrahv, mõrvati
**[[Otakarid]]:**
* Otakar I (1055–1064), Chiemgau krahv
* Adalbero (1064–1086), eelmise poeg, mõrvati
* Otakar II (1086–1122), Adalbero vend
* Leopold Tugev (1122–1129), Otakar II poeg
* Otakar III (1129–1164), eelmise poeg
* Otakar IV (1164–1180), eelmise poeg, esimene Steiermargi hertsog 1192. aastani
Kuupmeeter

**Kuupmeeter** on mahuühik. See on kuubi ruumala, kui kuubi servapikkus on 1 meeter.

1 kuupmeeter võrdub 1000  liitriga ja 1 000 000 kuupsentimeetriga.
 
Varem nimetati kuupmeetrit **kantmeetriks**.

1 kantmeeter võrdus: 
*0,1030 kantsüllaga
*2,033 vaadiga
*2,78 kantarssinaga  
*81,38 ämbriga
*61 027 kanttolliga.
Kantsüld

**Kantsüld** ehk **kuupsüld** on endisaegne mahuühik, mis on võrdne 9,7124 kantmeetriga.

Kantsüldades arvestati näiteks kivi-, puumaterjali, turba jm mahtu.

## Viited
Ilmar Jürisson

**Ilmar Jürisson** (13. juuli 1912 Lehtmetsa – 13. veebruar 1985 Tallinn) oli eesti põllumajandusteadlane ja teadusjuht ning Teise maailmasõja ajal Eestis (puna)partisanisalga komandör.

Ta lõpetas aastal 1936 Jäneda Põllutöökeskkooli, aastal 1948 NLKP KK juures asuva Kõrgema Parteikooli ja aastal 1953 loomakasvatajana Eesti Põllumajanduse Akadeemia. Aastal 1977 kaitses ta väitekirja "Söötade majanduslik hinnang Eesti NSV veisekasvatuses ning kultuurkarjamaade osa suurfarmide väljaarendamisel." ja sai põllumajandusdoktori kraadi.

Aastatel 1936–1940 praktiseeris ta Taanis ja töötas kodutalus. Aastatel 1940–1941 oli ta Halinga valla Töörahva Saadikute Nõukogu Täitevkomitee esimees ja Pärnumaa Töörahva Saadikute Nõukogu Täitevkomitee sekretär. Teise maailmasõja ajal oli ta Saksa okupatsiooni all Eestis tegutsenud partisanisalga komandör. Aastatel 1944–1949 oli ta Pärnumaa Töörahva Saadikute Nõukogu Täitevkomitee esimees. Lisaks oli ta 18. aprillist 1946 26. veebruarini 1947 Eesti NSV loomakasvatuse minister. Aastatel 1949–1950 ja 1957–1959 oli ta Eesti NSV põllumajandusministri asetäitja. Aastatel 1950–1953 oli ta Väimela Loomakasvatustehnikumi direktor, aastatel 1953–1957 Kehtna kolhoosiesimeeste ettevalmistamise põllumajanduskeskkooli direktor. Aastatel 1959–1979 oli ta Eesti Maaviljeluse ja Maaparanduse Instituudi direktor, aastatel 1979–1985 teadusdirektor.

Ta kujundas Eesti Maaviljeluse ja Maaparanduse Instituudist suure ja mitmekülgse teadusasutuse (rajas Sakku uurimiskeskuste ja elamurajooniga teaduslinnaku), mille juurde kuulus aastal 1974 14 katsemajandit.

Ta oli aastast 1942 NLKP liige; ta oli aastast 1971 NSVL-Soome teaduslik-tehnilise koostöö komisjoni liige ja aseesimees. Ta oli NSV Liidu Ülemnõukogu II koosseisu saadik (aastatel 1946–1950) ning VII ja VIII koosseisu saadik, ühtlasi oli ta Eesti NSV Ülemnõukogu põllumajanduskomisjoni esimees.

Ilmar Jürisson suri 13. veebruaril 1985 Tallinnas ja ta maeti 19. veebruaril 1985 Metsakalmistule.

## Tunnustus
* 1944 Lenini orden
* 1962 Lenini orden
* 1967 Nõukogude Eesti preemia
* 1971 NSV Liidu riiklik preemia
* 1971 Oktoobrirevolutsiooni orden

## Viited

## Kirjandus
* "Kes on kes Eesti poliitikas", Eesti Entsüklopeediakirjastus 1992
* Eesti majanduse biograafiline leksikon 1951–2000 AS Kirjastus Ilo, 2003
Kantjalg

**Kantjalg** ehk **kuupjalg** on mahuühik, mis on võrdne 0,02832 kantmeetriga.

Kantjalga kasutati näiteks Eesti esimesel iseseisvusajal metsamaterjali arvestamiseks.
Ämber (mõõtühik)

**Ämber** ehk **pang** on mahuühik, mis on võrdne 12,299 liitriga.

1835. aastal kehtis Venemaal vedeliku mõõtmise ühikuna ämber, mis võrdus 10 toobiga (ehk 12,299 liitriga). Ämber vett kaalus 33 naela. 40 ämbrit moodustas tünni.

## Viited
Puud (massiühik)

**Puud** on massiühik, mis võrdub 16,3811 kilogrammiga. Endisaegne massiühik leisikas võrdub poole puudaga. Ühes puudas on 40 naela ehk 3840 solotnikku.
Karnits

**Karnits** (poola keeles *garniec*) on vanaaegne vene mahuühik puisteainete ja vedelike jaoks. 1 karnits võrdub 3,2798 liitriga.

## Viited
Tünder

**Tünder** on vanaaegne mahuühik.

:1 Riia tünder = 2 Riia vakka = u 138 liitrit või 132,8 liitrit
:1 Tallinna tünder = 3 Tallinna vakka = u 127 liitrit või 132,8 liitrit
:1 saare-lääne tünder = 2,5 saare-lääne vakka = 136 liitrit

## Viited
Tallinna vakk

**Tallinna vakk** on vanaaegne mahuühik, mis võrdub 6 matti = 44,67  liitriga.
## Vaata ka
*Vakk
*Vanade ja vähemlevinud mõõtühikute loend
Romeo ja Julia (film 1912)

**"Romeo ja Julia"** on  William Shakespeare'i samanimelise näidendi alusel Itaalias 1912. aastal valminud tummfilm.

## Näitlejad
*Francesca Bertini – Julia
*Gustavo Serena – Romeo 
*Giovanni Pezzinga – Tebaldo 
*Ferruccio Garavaglia
Setverik

**Setverik** (ka **tsetverik, veerik**) on vanaaegne vene mahuühik, mis võrdub 26,2  liitriga.

Setverikuks nimetati ka vastava mahuga nõud.

8 setverikku moodustab setverdi.
Hektoliiter

**Hektoliiter** (tähis **hl**) on mahuühik, mis võrdub 100 liitriga.

Seda ühikut kasutatakse näiteks alkoholitootmises.

1 hektoliiter võrdus ka 3,81 setveriku, 1,51 Riia vaka, 0,4764 setverdi ja 30,490 karnitsaga.
Liefländische Historia

"**Liefländische Historia**" on Christian Kelchi kroonika Eesti- ja Liivimaa ajaloost.

Aastatel 1688–1691 koostas Christian Kelch oma ajaloolise peateose "Liefländische Historia", mis ilmus 1695 Tallinnas Johann Mehneri trükikojas. Teos oli pühendatud Rootsi kuningas Karl XI-le.

Teoses kirjeldas ta Eesti ja Läti ajalugu varasest ajast kuni 1690. aastani. 

Eriti tähelepanuväärne on aastal 1875 trükis ilmunud jätkuteos "Continuation", mis hõlmas aastaid 1690–1707 ning on tänapäevani jäänud oma aja parimaks allikaks. Kelch ja tema kaasaegsed kirjeldasid seal eriti ilmekalt suure näljahäda aastaid (1695–1698) ja Põhjasõja esimesi aastaid.
## Kirjandus
* *Liefländische Historia, oder kurtze Beschreibung der Denkwürdigsten Kriegs- und Friedens-Geschichte Esth- Lief- und Lettlandes...", Christiano Kelchen, Väljaandja Johann Mehner, Tallinn, 1695. (Trükitud Rudolphstadtis Heinrich Urbani poolt) [http://www.utlib.ee/ekollekt/eeva/index.php?do=tekst_yldandmed&lang=1&tid=2885 Digitaalselt EEVA tekstikogus] [http://dspace.utlib.ee/dspace/handle/10062/8832 DSpace]*
* ''Liefländische Historia. Continuation 1690 bis 1707." Originaalkäsikirja järgi trükki antud. Toimetanud Johannes Lossius. Tartu, 1875 Digitaalselt

; Eesti keeles
* Liivimaa kroonika. Tõlkinud Ivar Leimus. Toimetanud Kai Tafenau, Helina Tamman, Registrid koostanud Olavi Teppan, Tartu: Eesti Ajalooarhiiv 2004, ISBN 9985-858-41-7
*Liivimaa ajalugu.  Tõlkinud Ivar Leimus. Kujundaja: Andres Tali. Kirjastus: Tänapäev, Tallinn, 2024, ISBN 9789916176337, 544 lk
* Liivimaa kroonika järg. Tõlkinud Ivar Leimus. Toimetanud ja registrid koostanud Kai Tafenau, Tartu: Eesti Ajalooarhiiv, 2009, ISBN 9789985858622
*Liivimaa ajaloo järg. Tõlkinud Ivar Leimus. Kujundaja: Andres Tali. Kirjastus: Tänapäev, Tallinn, 2024, ISBN 9789916176405, 464 lk
## Välislingid
*Digitaalselt EEVA tekstikogus DSpace
*
Gioconda

**"La Gioconda"** on mitme teose pealkiri:

***"Gioconda"** ehk **"[[Mona Lisa]]"** on Leonardo da Vinci maal;
* **[[La Gioconda (ooper)|"La Gioconda"]]**, Amilcare Ponchielli 1876. aasta koomiline ooper;
* **[[La Gioconda (tragöödia)|"La Gioconda"]]**, Gabriele D'Annunzio 1899. aasta romaan (tragöödia);
* **[[Gioconda (film 1910)|"Gioconda"]]**,  1910. aasta Itaalia tummfilm;
* **[[Gioconda (film 1916)|"Gioconda"]]**,  1916. aasta Itaalia tummfilm.
Gioconda (film 1916)

**"Gioconda"** on Eleuterio Rodolfi poolt Gabriele D'Annunzio samanimelise tragöödia järgi Itaalias 1916. aastal loodud tummfilm.

## Näitlejad
* Helena Makowska: Gioconda
* Mercedes Brignone: Silvia
* Umberto Mozzato: Lucio Settala
* Linda Pini
Gioconda (film 1910)

**"Gioconda"** on Luigi Maggi poolt Gabriele D'Annunzio samanimelise tragöödia järgi Itaalias 1910. aastal loodud tummfilm.

## Näitlejad
* Mary Cleo Tarlarini: Mona Lisa
* Mario Voller-Buzzi: Michelangelo
* Rina Albry
Okanogani maakond

**Okanogani maakond** (*Okanogan County*) on maakond USA-s Washingtoni osariigis. 

Maakonna halduskeskus ja suurim linn on Okanogan.

Maakonna pindala on 13 766 km&sup2;, millest 122 km&sup2; moodustab veepindala. Okanogani maakond on pindalalt Washingtoni osariigi suurim maakond.

Elanike arv on 2016. aasta seisuga arvestuslikult 41 554. 2010. aasta rahvaloenduse kohaselt oli elanikke 41 120. Aastal 2000 oli elanike arv 39 564. Asustustihedus on 3 in/km².

## Naabermaakonnad
* Ferry maakond (idas)
* Lincolni maakond (kagus)
* Granti maakond (lõunas)
* Douglase maakond (lõunas)
* Chelani maakond (edelas)
* Skagiti maakond (läänes)
* Whatcomi maakond (läänes)

## Ajalugu
Okanogani maakonna ala oli üks viimaseid piirkondi Washingtoni osariigis, kuhu valged asunikud saabusid.

Okanogani maakond moodustati 2. veebruaril 1888 Stevensi maakonna osast. Maakond on saanud nime okanagani rahva järgi. Maakonna esimene halduskeskus oli Ruby, mis on nüüd mahajäetud.

1942. aastal valmis Okanogani maakonna lõunapiiril Grand Coulee pais.

## Maanteed
* U.S. Route 97
* State Route 20
* State Route 153

## Kaitsealad

* Okanogani metsakaitseala
* Lake Chelan-Sawtoothi ürgloodusala
* Pasayteni ürgloodusala
* Alta Lake State Park
* Bridgeport State Park
* Fort Okanogan State Park
* Osoyoos Lake State Park
* Pearrygin Lake State Park
* Nez Perce'i Rahvuslik Ajaloopark

USA Ajalooliste Paikade Riikliku Registrisse on kantud Okanogani maakonnas 15 objekti.

## Linnad

* Brewster
* Conconully
* Coulee Dam
* Elmer City
* Nespelem
* Okanogan
* Omak

* Oroville
* Pateros
* Riverside
* Tonasket
* Twisp
* Winthrop

## Vaata ka
* Bodie (Washington)
* Chesaw

## Viited

## Välislingid

* Okanogani maakonna koduleht (*inglise keeles*)
Hunt (film 1917)

**"Hunt"** (ingliskeelne pealkiri "Huntmees", *The Wolf-Man*) on Giulio Antamoro poolt Itaalias 1917. aastal loodud tummfilm. 

## Näitlejad
*Giovanni Grasso: hunt
*Mary Corwyn: Graziella
*Enrico Roma: võrgutaja
Lasterong

**Lasterong** (ka pargiraudtee) on lühike tavaliselt primitiivne ringne rööbastee mõne vaguni ja veduriga, mis on mõeldud väikelastele lõbustusatraktsiooniks. 

## Kirjeldus
Lasteronge paigaldatakse tavaliselt lõbustusparkidesse (tivolitesse), parkidesse või mujale vabasse õhku soojaks aastaajaks, kuid lasterong võib olla ka statsionaarse raudteetaristuga. Enamiku lasterongiteede rööpmelaius on 600 mm ja trassi pikkus tavaliselt 50...1000 m. Rongi jõuallikas on tavaliselt elektrimootor ja veduri välimus imiteerib tavaliselt auruvedurit. Siiski on Euroopas tegutsemas ka diisel- ja auruveduritega lasteronge. 

Lasterongi teenindavad (erinevalt lasteraudteest) täisasvanud töötajad. 

Lasterong on ka teedel ja tänavatel lõbusõitudeks valmistatud autorong, mis jäljendab kujult raudteeveeremit. 

## Vaata ka
* Lõbustuspark
* Ameerika raudtee
* Lasteraudtee – laste ja noorte kaasabil toimiv huvihariduslik raudteeliin.
First In Line

**"First In Line"** on Maarja-Liis Ilusa ilmunud album. Selle andis välja on Universal Music, hiljem anti ka teine plaat välja Universal Music AB alt. Albumid ilmusid 1998. aastal. Kokku on selle albumi väljaandeid üle kuueteistkümne.

**Lugude loetelu Universal Musicu väljaandes:**
*1. Maarja – "Rainbow Colours" (3:33)
*2. Maarja – "Hold Onto Love" (3:04)
*3. Maarja – "First In Line" (3:23)
*4. Maarja – "What In This World" (3:35)
*5. Maarja – "High Hope" (3:46)
*6. Maarja – "I Know You Are The One" (3:31)
*7. Maarja – "My Hometown" (3:20)
*8. Maarja – "I Wonder" (4:35)
*9. Maarja – "I Will Be There For You" (3:29)
*10. Maarja – "Walk Away" (3:31)
*11. Maarja – "Just A Dream Away" (koos Morgan Johanssoniga) (2:58)
**Erinevates väljaannetes on albumil ka järgmised lood:**

* "Tell My Why"
* "Candle"
* "Hide Your Heart"
* "Keelatud maa"
* "Just Missed The Train"
*"A Need In My Life" (1999 väljaandes Jaapanis)
**Singlina ilmusid albumilt järgmised lood:**

* "Hold Onto Love"
* "First in Line"
* "Candle"
* "Just A Dream Away" (koos George Doukasiga)
* "What in This World"
**Muusikavideod**

"First in line"

* Muusikavideo
* Muusikavideo
* Muusikavideo

"Candle"

* Muusikavideo

"Rainbow Colours"

* Muusikavideo
Nikolsk (Vologda oblast)

**Nikolsk** on linn Venemaal Vologda oblastis, Nikolski rajooni keskus. Asub Jugi jõe paremal kaldal 442 km Vologdast ida pool.

Asula tekkis 15. sajandil jõesadamana. 1780. aastal sai maakonnalinnaks.

Linnas on linavabrik, piimakombinaat, kondiitritoodete vabrik ja metsatööstusettevõte.

Nikolskist on pärit laskesuusataja Albina Ahhatova.

## Välislingid
*http://www.nikolskreg.ru/article/r-11.html
Naiste viievõistlus

**Naiste viievõistlus** on naiste kergejõustiku mitmevõistluse ala sisehallis. Võistlused toimuvad kahel päeval järjest 60 meetri tõkkejooksus, kõrgushüppes, kuulitõukes, kaugushüppes ja 800 meetri jooksus.

9. märtsil 2012 ületas ukrainlanna Nataliya Dobrynska Isanbulis maailmameistrivõistlustel maagilise 5000 punkti piiri ja 20 aastat püsinud Irina Belova maailmarekordi (4991 punkti) – uueks tipptulemuseks sai 5013 punkti.

## Kõigi aegade edetabel
*Seisuga 3. märts 2023.*

## Eesti edetabel
Eesti parimad viievõistlejad nende isiklike rekordite järgi. 
''Seisuga 1. märts 2026.

## Kaasaegsed olümpiamängud
Naiste viievõistlus on tänapäevase seitsmevõistluse eelkäija, olümpiaalana oli kavas viiel korral, täpsemalt aastatel 1964–1980 (Tokyo, Mexico, München, Montréal, Moskva). Alade järjekord oli toona 100 m tõkkejooks (1964. ja 1968. aastal 80 m), kuulitõuge, kõrgushüpe, kaugushüpe ja 200 m jooks (Moskva olümpiamängudel esimest korda 800 m jooks). 1972. aastal muudeti ka punktiarvestuse süsteemi.

### [[Olümpiamängud]]e medalivõitjad

## Vaata ka
*Viievõistlus
*Seitsmevõistlus
*Meeste seitsmevõistlus

## Viited
Níkos Kavvadías

**Níkos Kavvadías** (uuskreeka keeles Νίκος Καββαδίας; 11. jaanuar 1910 Nikolsk-Ussuriiski – 10. veebruar 1975 Ateena) oli kreeka luuletaja, proosakirjanik ja meremees. Ta oli meremees, kes kasutas merel kogetut oma loomingus.

## Elukäik
Níkos Kavvadías sündis tollal Venemaa võimu all olnud Mandžuurias, ent pärast Esimese maailmasõja puhkemist asus perekond 1914. aastal elama Kreekasse Kefallinía saarele, kust olid pärit mõlemad vanemad. 1921. aastal koliti Pireusesse, 1934. aastal Ateenasse.

Pärast gümnaasiumi lõpetamist läks Kavvadías 1928 õppima arstiteadust, ent aasta hiljem, pärast isa surma, asus tööle laevakompaniisse, kus munsterdas end peagi laevale madruseks. Hiljem omandas ta radisti kutse, mis tegi ta võrdseks kaubalaevastiku ohvitseriga.

Teise maailmasõja ajal osales Kavvadías Kreeka vastupanus Mussolini Itaaliale, mis nõudis Kreekalt tähtsate sõjaliste tugipunktide loovutamist. Saksa okupatsiooni ajal 1941–1944 oli Kavvadías Ateenas, võttes osa vastupanuliikumisest sakslaste vastu. Ta astus ka Kreeka Kommunistliku Partei liikmeks. Pärast okupatsiooni lõppu, kui Kreekas oli kodusõda, naasis Kavvadías merele.

## Looming
Esimesed luuletused avaldas Kavvadías 18-aastaselt pseudonüümi Pétros Valchálas all.

Tema kuulsus põhineb vähestel teostel, millest osa ilmus postuumselt – eluajal avaldas ta kaks kuulekogu ja ühe romaani. Tema luuletused on Kreekas väga populaarsed, neid teatakse peast ning mitmed neist on viisistatud (nt on viisistanud kreeka helilooja Thános Mikroútsikos).

### Luulekogud
* "Μαραμπού" ("Marabu", 1933)
* "Πούσι" ("Udu", 1947)
* "Τραβέρσο" ("Läbisõit", 1975)

### Proosateosed
* "Βάρδια" (1954, eesti keeles "Vahikord", tõlkinud Kalle Kasemaa, Tallinn: Olion, 2006)
* "Λί" ("Li", 1987; aluseks 1995. aasta filmile "Between the Devil and the Deep Blue Sea")
* "Του Πολέμου" / "Στ' άλογό μου" ("Sõjast" / "Minu hobusele", 1987)

## Viited
Tank (laevandus)

**Tank** on mahuti vedelate laevavarude või vedellasti mahutamiseks laevas. Laevadel on tavaliselt kütuse-, vee-, reovee- ja õlitankid.
Ka tankeri lastiruumid on tankid.

## Vaata ka
* Kohverdam

## Viited
Imbi ja Ärni

**Imbi ja Ärni** on tegelased Andrus Kivirähki romaanis "Rehepapp". 

Tegemist on vanapaariga, keda iseloomustab erakordne ahnus. Nende elu sisu on varastamine või santimine. 

Raamatus ei mainita neid kordagi eraldi, mis tahes situatsioonis on nad alati lahutamatult koos. Imbi ja Ärni harrastavad mardi- ja kadrijooksmist ning alustavad sellega juba varavalges, kaasas suured kotid, kuhu ande koguda. Kui juhtub, et mõnes majapidamises neile ust ei avata, panevad nad omaniku viljapuuaiale needuse peale. 

Vanapaar on kaval ja sõnaosav, tuntakse ka rahvatarkust, kuid ometi kaalub need omadused üle saamahimu. Näiteks läheb neil korda kinni püüda ülisuure piimaanniga merilehm, mis neilt kerge vaevaga üle kavaldatakse. 

Nad käivad sageli käsikäes ja teevad koos kniksu. Imbi kõneleb laulval hääletoonil.
Õuna Endel

**Õuna Endel** on tegelane Andrus Kivirähki romaanis "Rehepapp".

Õuna Endel elab talus koos oma emaga, isa on koll aastaid tagasi maha murdnud. Endel on keskmist kasvu jässakas mees, kes raamatus oleva kirjelduse kohaselt räägib pigem vähe. 

Õuna Endli tegelaskuju on äärmusliku rumaluse, matsliku olemuse ja harimatuse arhetüüp. Ta on üks väheseid külaelanikke, kellel pole oma kratti, kuna mees polnud nõus Vanapaganale kolme tilka verd andma, rünnates kuradit nii verbaalselt kui ka füüsiliselt. Ka Endel ise tunnistab, et vajab vahel kaklusi.

Õuna Endel on väga ropu suuvärgiga. Tema keelekasutuse pärisosa on mitmesugused rõvedad võrdlused ja epiteedid. Räägu Liinale kosja tulles teeb tulevane pruut mehe totruse üle iroonilist nalja, mida Endel ei mõista, ning mille peale kosilane sajatades koju sõidab. Kosjad jäävad hiljem katki aga seetõttu, et Õuna Endlist saab kubjas, mis tulevasele äiale Räägu Reinule on vastuvõtmatu. Rein maksab Endlile kätte seeläbi, et laseb oma võlukotikesest lahti mehikesed, kes Endli vaeseomaks tümitavad. Endel tuleb Räägule kätte maksma, varastab imekotikese, lööb seda kirvega, kuid sealt pääsevad mehikesed tapavad Õuna Endli.
Naatri Leeni

**Naatri Leeni** on tegelane Eno Raua triloogia "Lugu lendavate taldrikutega" teises osas, mis kannab sama pealkirja.

Naatri Leeni on lehmapidaja, kellelt Jürnase pere värsket lehmapiima ostab. Leeni lehma Mooni piim on alevirahva seas hinnatud tänu suurele rasvasisaldusele. Piima müümine satub ohtu seoses alevis levima hakkavate ekslike kuulujuttudega, et Leeni piim võib olla kiiritatud. Õnneks on piimast lahtiütlejaid siiski üksainus – Mäe Matilde, kes on alevis tuntud pisut kummalise käitumise poolest.

Olemuselt on Naatri Leeni sõbralik vanaproua, kes lastele alati kruusikese piima pakub ning kannab hoolt oma lapselapse Siiri eest.
Abderhalden

**Abderhalden** on perekonnanimi.

## Nime kandjaid
* Chris Abderhalden (1954–2013), Šveitsi teadlane
* Emil Abderhalden (1877–1950), Šveitsi arst, kes õpetas ka Saksamaal  
* Jörg Abderhalden (sündinud 1979), Šveitsi maadleja
* Marianne Kaufmann-Abderhalden (sündinud 1986), Šveitsi mäesuusataja 
* Rudolf Abderhalden (1910–1965), Šveitsi arst ja patoloog 
* Seth Abderhalden (1926–1960), Šveitsi mägironija

## Vaata ka

* Abderhaldeni-Kaufmanni-Lignaci sündroom
* Abderhaldeni reaktsioon
Hamlet (Caserini film 1910)

**"Hamlet"** on Mario Caserini poolt William Shakespeare'i samanimelise näidendi alusel Itaalias 1910. aastal loodud tummfilm. 

## Näitlejad
*Dante Cappelli: Hamlet
*Maria Caserini
Hamlet (film 1914)

**"Hamlet"** on Arturo Ambrosio poolt William Shakespeare'i samanimelise näidendi alusel Itaalias 1914. aastal loodud tummfilm. 

## Näitlejad
*Hamilton Revelle: Hamlet
Hamlet (film 1912)

**"Hamlet"** on režissöör Charles Raymondi tummfilm, mis valmis William Shakespeare'i samanimelise näidendi põhjal Suurbritannias 1912. aastal. 

## Näitlejad
* Charles Raymond – Hamlet
* Dorothy Foster – Ophelia
* Constance Backner – Gertrude
Hamlet (Caserini film 1908)

**"Hamlet"** on Mario Caserini poolt William Shakespeare'i samanimelise näidendi alusel Itaalias 1908. aastal loodud tummfilm. 

Tegemist oli tuntud näidendi esimese ekraniseeringuga Itaalias, teiseks oli Luca Comerio samal aastal valminud "Hamlet".

## Näitlejad
*Mario Caserini: Hamlet
*Fernanda Negri Pouget: Ophelia
Hamlet (Comerio film 1908)

**"Hamlet"** on Luca Comerio poolt William Shakespeare'i samanimelise näidendi alusel Itaalias 1908. aastal loodud tummfilm. 

Tegemist oli tuntud näidendi teise ekraniseeringuga Itaalias, esimeseks oli Mario Caserini samal aastal valminud "Hamlet".
Elu läheb edasi

**"Elu läheb edasi"** (inglise keeles **"Go On"**) on Ameerika Ühendriikide telesari, mille peategelaseks on spordiraadio saatejuht Ryan King (Matthew Perry), kes püüab pärast oma naise Janie (Christine Woods) surma naasta normaalse elu juurde. Tegevuse keskmes on leinateraapia grupis osalevate inimeste probleemid ning omavahelised suhted.

Sari oli eetris ainult ühe hooaja.

## Osatäitjad
Sarja peaosades mängivad lisaks Matthew Perryle Laura Benanti (Lauren Bennett, leinateraapia grupijuht), Julie White (lesbist prokurör Anne, leinateraapia grupi liige, kes püüab üle saada oma partneri surmast), Suzy Nakamura (anestesioloog Yolanda Mitsawa, leinateraapia grupi liige, kelle kihlatu jättis ta vahetult enne pulmi maha), Tyler James Williams (Owen Lewis, leinateraapia grupi liige, kelle vanem vend on pärast suusaõnnetust koomas), Brett Gelman (Härra K., leinateraapia grupi liige, mõistatuslik tegelane, kelle leina tagamaad jäävad selgusetuks), Sarah Baker (Sonia, leinateraapia grupi liige, kes leinab oma kassi surma), John Cho (Steven, Ryani ülemus ja parim sõber).

Teistes osades astuvad üles Allison Miller (Carrie, Ryani assistent, kes on temasse armunud), Tonita Castro (Fausta, leinateraapia grupi liige), Seth Morris (Danny, leinateraapia grupi liige, endine sõdur, kelle naine on suhtes teise mehega), Bill Cobbs (George, leinateraapia grupi liige, pime vanamees), Hayes MacArthur (Wyatt, Laureni kiropraktikust peigmees), Piper Perabo (Simone, leinateraapia grupi kunagine liige), Terrell Owens (iseendana).
Hamlet (film 1917)

**"Hamlet"** on Eleuterio Rodolfi poolt William Shakespeare'i samanimelise näidendi alusel Itaalias 1917. aastal loodud tummfilm. 

## Näitlejad
*Ruggero Ruggeri: Hamlet 
*Helena Makowska: Ophelia
*Mercedes Brignone: Gertrude
*Armand Pouget: kuningas
*Gerardo Peña: Laertes
*Armand Pourget
*Martelli: Claudio
## Bibliograafia
*Aldo Bernardini, Vittorio Martinelli - *Il cinema muto italiano 1917* (pag. 16) - Roma, Nuova ERI-Edizioni RAI, 1991, ISBN 8839706771
Hamlet (täpsustus)

**"[[Hamlet]]"**  on William Shakespeare'i näidend (tragöödia). Näidendi nimiosaline on Hamlet, kelle isa on kuningas Hamlet.

**"Hamlet"** on mitme teose pealkiri:

## Filmikunst
Alates XX sajandi algusest on Shakespeare'i näidendi põhjal loodud üle 50 filmi.
* **[[Hamlet (film 1907)|"Hamlet"]]**, 1907. aasta Prantsuse tummfilm
* **[[Hamlet (Caserini film 1908)|"Hamlet"]]**, 1908. aasta Itaalia tummfilm (Caserini)
* **[[Hamlet (Comerio film 1908)|"Hamlet"]]**, 1908. aasta Itaalia tummfilm (Comerio)
* **[[Hamlet (Desfontaines'i film 1908)|"Hamlet"]]**, 1908. aasta Prantsuse tummfilm (Desfontaines)
* **[[Hamlet (Caserini film 1910)|"Hamlet"]]**, 1910. aasta Itaalia tummfilm (Caserini)
* **[[Hamlet (Blomi film 1910)|"Hamlet"]]**, 1910. aasta Taani tummfilm (Blom)
* **[[Hamlet (film 1912)|"Hamlet"]]**, 1912. aasta Suurbritannia tummfilm
* **[[Hamlet (film 1914)|"Hamlet"]]**, 1914. aasta Itaalia tummfilm
* **[[Hamlet (film 1917)|"Hamlet"]]**, 1917. aasta Itaalia tummfilm
* **[[Hamlet (film 1948)|"Hamlet"]]**, 1948. aasta Suurbritannia mängufilm
* **[[Hamlet (film 1964)|"Hamlet"]]**, 1964. aasta Nõukogude Liidu mängufilm
* **[[Hamlet (film 1990)|"Hamlet"]]**, 1990. aasta Suurbritannia mängufilm
* **[[Hamlet (film 1996)|"Hamlet"]]**, 1996. aasta Suurbritannia/USA mängufilm

## Muusika
* **[[Hamlet (ooper 1868)|"Hamlet"]]** on 1868. aasta Ambroise Thomas' ooper.
## Geograafia
;Ameerika Ühendriigid
* Hamlet (California)
* Hamlet (Illinois)
* Hamlet (Indiana)
* Hamlet (Lääne-Virginia)
* Hamlet (Nebraska)
* Hamlet (New York)
* Hamlet (Oregon)
* Hamlet (Põhja-Carolina)

;Eesti
* Hamletimäeks nimetatakse Türisalu panka

## Vaata ka
* "Hamleti duell", 1900. aasta Prantsuse tummfilm

## Viited
Hamlet (film 1907)

**"Hamlet"** on Georges Mélièsi poolt William Shakespeare'i samanimelise näidendi alusel Prantsusmaal 1907. aastal loodud tummfilm. Filmi koopiaid peetakse kaotsiläinuks.

## Näitlejad
*Georges Méliès: Hamlet
Konrad Henlein

**Konrad Ernst Eduard Henlein** (6. mai 1898 Vratislavice nad Nisou (tänapäeval Libereci osa) – 10. mai 1945 Plzeň) oli sudeedisaksa poliitik.

Henlein õppis pangaametnikuks. 1916 aastal astus ta vabatahtlikuna Austria-Ungari sõjaväkke ja võttis osa Esimesest maailmasõjast. 1918. aastal langes ta Itaalia rindel vangi, vangistusest vabanes 1919. aastal.

Koju tagasi pöördudes töötas ta lühikest aega pangateenistujana, seejärel võimlemisõpetajana. 1. oktoobril 1933 asutas Henlein Sudeedisaksa Kodurinde (Sudetendeutsche Heimatfront). 19. aprillil 1935 pidi Sudeedisaksa Kodurinne ennast Sudeedisaksa Parteiks ümber nimetama. Kui esialgu ajas Henlein suhteliselt sõltumatut poliitikat, siis 1930. aastate teisel poolel sattus ta üha enam Hitleri ja Natsionaalsotsialistliku Saksa Töölispartei mõju alla.

12.–13. septembril 1938 alustas Henlein Hitleri juhtnööride kohaselt "Esimest septembriülestõusu", mille aga Tšehhoslovakkia võimud kiiresti maha surusid. Sudeedisaksa Partei keelustati. Parteijuhtkond põgenes Saksamaale, kus Henlein alustas Sudeedisaksa Vabakorpuse moodustamist. 21. septembril algas "Teine septembriülestõus", millesse Tšehhoslovakkia võimud suhtusid passiivselt, kuna nad kartsid, et Saksamaa võib seda provokatsiooni kasutada ettekäändena sõjategevuse alustamiseks. Müncheni kokkuleppe sõlmimise järel 30. septembril läksid Sudeedisaksa alad Saksamaa koosseisu.

Konrad Henleinist sai Sudeedimaa riigikomissar ja SS-Gruppenführer (hiljem SS-Obergruppenführer). Sudeedisaksa Partei ühines 5. novembril 1938 Natsionaalsotsialistliku Saksa Töölisparteiga. Henlein astus NSDAP–i 1939. aasta jaanuaris ja temast sai ka Riigipäeva liige.

Kui Saksamaa hõivas 1939. aasta märtsis Tšehhi, siis oli Henlein kuu aega Böömi- ja Määrimaa Riigiprotektoraadi tsiviiladministratsiooni juht. 1. mail 1939 määrati Konrad Henlein Sudeedimaa Reichsgau riigiasehalduriks (Reichsstatthalter) ja gauleiteriks.

Henleini poliitiline mõju oli piiratud. Ta oli suhteliselt mõõdukas poliitik. Reinhard Heydrich püüdis teda seetõttu ametist kõrvaldada, kuid Henleini heade suhete tõttu Hitleriga see ei õnnestunud.

7. mail 1945 läks Henlein Ameerika vägede esindajatega läbirääkimisi pidama ja ta vangistati. Kui Henlein sai teada, et sõjakurjategijana antakse ta Tšehhoslovakkia võimudele välja, siis sooritas ta enesetapu, lõhkudes oma prillid ja lõigates klaasikildudega oma randmeveenid läbi.

## Viited
Fiep Westendorp

**Fiep Westendorp** (õieti **Sophia Maria Westendorp**; 17. detsember 1916 Zaltbommel – 3. veebruar 2004 Amsterdam) oli hollandi kunstnik ja raamatuillustraator (naissoost). Eelkõige on ta tuntud Annie M. G. Schmidti raamatute illustreerijana ("Jip ja Janneke", "Pluk ja punane autokraana" jt).

## Välislingid
* Fiep Westendorpi koduleht
Haigru tänav

**Haigru tänav** on tänav Tallinnas Kristiine linnaosas Lilleküla asumis Mooni allasumis. Haigru tänav algab Koskla tänavalt, ristub Meleka tänavaga ja lõpeb Tihase tänaval. Haigru tänav on ligi 370 meetri pikkune.

Haigru tänav sai nime 14. veebruaril 1958.

## Viited

## Välislingid
Haraka tänav (Tallinn)

**Haraka tänav** on tänav Tallinnas Kristiine linnaosas Tondi asumis. Haraka tänav algab Lõokese tänavalt ja lõpeb Linnu teel. Haraka tänav on põhjakirde-lõunaedelasuunaline ning ligikaudu 320 meetri pikkune.

Haraka tänav sai nime 16. augustil 1949.

## Viited
Suzanne Krull

**Suzanne Krull** (8. juuli 1966 New York – 27. juuli 2013 Los Angeles) oli USA filminäitleja.

Suzanne Krull oli tuntud peamiselt osatäitmiste poolest telesarjades. Näiteks mängis ta sarjades "Nash Bridges", "NYPD Blue", "Phil of the Future", "General Hospital" ja "Zoey 101". Aastail 2007–2010 mängis ta sarjas "Teadmata kadunud" Lynn Karnoffi.

Tema abikaasa oli 2006. aastast näitleja ja stand-up koomik Peter Spruyt. Peres kasvas tütar. 

## Välislingid
*
Õnne tänav (Tallinn)

**Õnne tänav** on tänav Tallinnas Nõmme linnaosas Liiva asumis. Õnne tänav algab Männiku teelt ja lõpeb Mahla tänaval.

Õnne tänav sai nime 8. novembril 1927. Aastatel 1940–1941 oli tänava nimi **Selja tänav**.

Tänava pikkus on umbes 190 meetrit. Õnne 13 aadressiga maja sellel pole. 

## Viited
Kollane kask

**Kollane kask** (*Betula alleghaniensis*, sünonüüm *Betula lutea*) on kase perekonda kuuluv puuliik.

Pärismaisena kasvab Põhja-Ameerikas. Euroopas kultuuris ja istutatuna. Eestis leidub üksikutes parkides.

## Välislingid
*
Rahu tänav (Tallinn)

**Rahu tänav** on tänav Tallinnas Nõmme linnaosas Hiiu asumis. Rahu tänav algab Tähe tänavalt, ristub Hiiu ja Kärje tänavaga ning lõpeb Pargi tänaval.

Rahu tänav on ligikaudu 620 meetri pikkune.

Rahu tänav sai nime 27. oktoobril 1922. Tänava saksakeelne nimi oli *Friedenstrasse* ja venekeelne nimi *Мирная улица*. Tänav on nime saanud Nõmme Rahu kiriku järgi.Alates 4. detsembrist 1987 kuni 18. oktoobrini 1991 oli tänava nimi **Hiiu-Rahu tänav**.

Rahu ja Tähe tänava nurgal asub Nõmme Silmakeskus ja selle vastas tenniseväljakud.

## Viited
Andrea Antonelli

**Andrea Antonelli** (17. jaanuar 1988 Castiglione del Lago, Perugia provints – 21. juuli 2013 Volokolamski rajoon) oli itaalia mootorrattur. Ta hukkus Moskva ringrajal võisteldes.
Peter Gilmore

**John Peter Gilmore** (25. august 1931 Leipzig – 3. veebruar 2013 London) oli Briti filminäitleja.

Tema tuntuim roll on kapten James Onedin BBC draamasarjas "The Onedin Line", mida toodeti aastail 1971–1980.

## Välislingid
*
Washingtoni maakond (Alabama)

**Washingtoni maakond** (*Washington County*) on maakond USA-s Alabama osariigis.

Maakonna halduskeskus ja suurim linn on Chatom.

Maakonna pindala on 2819 km², millest 20 km² moodustab veepindala.

Elanike arv oli 2010. aasta rahvaloenduse järgi 17 581. Aastal 2000 oli elanike arv 18 097.

## Naabermaakonnad
* Choctaw' maakond (põhjas)
* Clarke'i maakond (idas)
* Baldwini maakond (kagus)
* Mobile'i maakond (lõunas)
* Greene'i maakond (edelas)
* Wayne'i maakond (loodes)

## Ajalugu
Washingtoni maakond moodustati 4. juunil 1800. Maakond on saanud nime esimese Ameerika Ühendriikide presidendi George Washingtoni järgi.

## Viited

## Välislingid

* Washingtoni maakonna koduleht (*inglise keeles*)
Washingtoni maakond (Georgia)

**Washingtoni maakond** (*Washington County*) on maakond USA-s Georgia osariigis. 

Maakonna halduskeskus on Sandersville.

Maakonna pindala on 1773 km², millest 10 km² moodustab veepindala.

Elanike arv oli 2010. aasta rahvaloenduse järgi 21 187. Aastal 2000 oli elanike arv 21 176.

## Naabermaakonnad
* Glascocki maakond (kirdes)
* Jeffersoni maakond (idas)
* Johnsoni maakond (lõunas)
* Wilkinsoni maakond (edelas)
* Baldwini maakond (läänes)
* Hancocki maakond (loodes)

## Ajalugu
Washingtoni maakond moodustati 25. veebruaril 1784. aastal 10. Georgia maakonnana. Maakond on saanud nime esimese Ameerika Ühendriikide presidendi George Washingtoni järgi.

## Viited

## Välislingid

* Washingtoni maakonna koduleht (*inglise keeles*)
Michael Winner

**Robert Michael Winner** (30. oktoober 1935 Hampstead, London – 21. jaanuar 2013 Kensington, London) oli inglise filmilavastaja ja -produtsent.

## Välislingid
*
Pascal Lainé

**Pascal Lainé** [pask'al len'ee] (10. mai 1942 Anet Prantsusmaa – 30. detsember 2024) oli prantsuse kirjanik. 

Ta oli õppinud Saint-Cloudi ülikoolis (École normale supérieure de Saint-Cloud) filosoofiat ning töötanud õpetaja ja õppejõuna. 

Tema umbes paarikümnest romaanist tuntuim on "Irrevolutsioon" (1971), mille eest pälvis maineka kirjandusauhinna Prix Médicis. 

Romaani "Pitsitegija" (1974) eest sai Lainé Goncourti auhinna. Teose põhimotiiviks on nn ebavõrdne armastus – noore intellektuaali ja lihtsast perest pärit juuksurineiu armulugu, mis päädib neiu sattumisega vaimuhaiglasse, kui noormees on ta hüljanud.

## Teosed eesti keeles
* "Irrevolutsioon" (*L'irrévolution*). Prantsuse keelest tõlkinud ja eessõna: Merike Riives. Perioodika, Tallinn, Loomingu Raamatukogu 1975, nr 32/33, 102 lk
Washingtoni maakond (Florida)

**Washingtoni maakond** (*Washington County*) on maakond USA-s Florida osariigis. 

Maakonna halduskeskus ja suurim linn on Chipley.

Maakonna pindala on 1595 km², millest 93 km² moodustab veepindala.

Elanike arv oli 2010. aasta rahvaloenduse andmetel 24 896. Aastal 2000 oli elanike arv 20 973.

## Naabermaakonnad
* Holmesi maakond (põhjas)
* Jacksoni maakond (kirdes)
* Bay maakond (lõunas)
* Waltoni maakond (läänes)

## Ajalugu
Washingtoni maakond moodustati 9. detsembril 1825 Jacksoni maakonna osast. Maakond on saanud nime esimese Ameerika Ühendriikide presidendi George Washingtoni järgi.

## Viited

## Välislingid

* Washingtoni maakonna koduleht (*inglise keeles*)
Washingtoni maakond (Idaho)

**Washingtoni maakond** (*Washington County*) on maakond USA-s Idaho osariigis.

Maakonna halduskeskus ja suurim linn on Weiser.

Maakonna pindala on 3816 km², millest 45 km² moodustab veepindala.

Elanike arv oli 2010. aasta rahvaloenduse järgi 10 198. Aastal 2000 oli elanike arv 9977.

## Naabermaakonnad
* Adamsi maakond (põhjas)
* Gemi maakond (idas)
* Payette'i maakond (lõunas)
* Malheuri maakond (edelas)
* Bakeri maakond (läänes)

## Ajalugu
Washingtoni maakond moodustati 20. veebruaril 1879. aastal Boise'i maakonna osast. Maakond on saanud nime esimese Ameerika Ühendriikide presidendi George Washingtoni järgi.

## Kaitsealad
* Boise'i metsakaitseala (osa)
* Deer Flat National Wildlife Refuge (osa)
* Payette'i metsakaitseala (osa)

## Viited

## Välislingid

* Washingtoni maakonna koduleht (*inglise keeles*)
Louis Aragon

**Louis Aragon** [lui arag'oon] (3. oktoober 1897 Neuilly-sur-Seine – 24. detsember 1982 Pariis) oli prantsuse kirjanik. 

Ta oli vasakpoolsete vaadetega ja kuulus alates aastast 1927 Prantsusmaa Kommunistlikku Parteisse. Ta oli abielus kirjanik Elsa Triolet'ga. Aragon oli tihedalt seotud dadaistliku ja sürrealistliku liikumisega. Ta kirjutas luulet, romaane, esseistikat.

Eesti keelde on tõlgitud tema romaanid "Kommunistid" (1957) ja "Aurelien" (1965). Indrek Hirv on tõlkinud tema luuletuse "Mimoosid"  (Vikerkaar 1995, nr 4).
Hamleti duell

**"Hamleti duell"** on Clément Maurice'i poolt William Shakespeare'i näidendi "Hamlet" põhjal Prantsusmaal 1900. aastal loodud tummfilm. 

## Näitlejad
* Sarah Bernhardt – Hamlet
* Pierre Magnier – Laertes
* Suzanne Seylor – paaž

## Välislingid
Mõisa Hääl

**Mõisa Hääl** on Heimtali Põhikooli kooliraadio. Kooliraadio alustas tegevust 2012. aasta sügisel. Raadio eesmärk oli muuta kooli igapäevane töö lõbusamaks ja sisukamaks. Raadio sisustas vahetunde muusikaga. 

Kooliraadio on korraldanud ka üritusi. 17. mail toimus Heimtali Spordihoones heategevusüritus "Me hoolime". 

Kooliraadio saateid saab kuulata ka veebist. Mõisa Häälel on valmistatud film koolikiusamisest.
## Viited

## Välislingid
*Facebook
*Mõisa hääle blogi
*Mõisa Hääl õppeaastal 2012/2013, Youtube, 16. juuni 2013
*Mõisa Hääle veebiraadio
Leesika tänav

**Leesika tänav** on tänav Tallinnas Nõmme linnaosas Liiva asumis. Tänav algab Vabaduse puiesteelt, ristub Männiku teega ja lõpeb Mahla tänaval Tallinna-Lelle raudteeliini ääres. Leesika tänav on ligikaudu 325 meetri pikkune.

## Tänava nimed
Tänava esialgne nimi oli alates 1937. aastast *Ülemiste tänav*. Aastatel 1940–1941 oli tänava nimi *Ümera tänav*. Praegust nime kannab Leesika tänav alates 25. septembrist 1959.


EU-EE-TLN-Nõmme-Leesika.JPG|Leesika tänav õhtul


## Viited
Tõnu Väärtnõu

**Tõnu Väärtnõu** (16. aprill 1960 – 6. jaanuar 2013 Tallinn) oli eesti muusik, klahvpillimängija.

Väärtnõu oli ansamblite Seitsmes meel, Kontakt ja Terminaator liige.

Ta on maetud Tallinna Liiva kalmistule.

## Viited

## Välislingid
*Kaja Roomets: Seitsmenda Meele muusiku Tõnu Väärtnõu pill vaikis igaveseks, Ohtuleht.ee, 9. jaanuar 2013
Narva piiramine (1581)

**Narva piiramine** leidis aset sügisel 1581 Liivimaa sõja ajal. 

1581. aasta kevadel saabusid Rootsi väed Soomest üle mere Eestisse ning vallutasid Vene vägedelt Rakvere ja Paide ning seejärel kogu Eestimaa.

## Piiramine
1581. aasta sügisel saatis Pontus De la Gardie Narva alla Rootsi sõjalaevastiku, 4. septembril alustati Narva piiramist ja pommitamist ning 6. septembril vallutati tormijooksuga Narva, mille käigus olevat langenud u 7000 venelast.

17. septembril vallutas Pontus De la Gardie Jaanilinna ning kandis sõjategevuse üle Ingerimaale.

## Vaata ka
*Narva piiramine
Riisika tänav

**Riisika tänav** on tänav Tallinnas Nõmme linnaosas Liiva asumis. Riisika tänav algab Männiku teelt ja lõpeb Mahla tänaval Tallinna–Lelle raudteeliini ääres.

Riisika tänav on enam-vähem lääne–idasuunaline ja ligikaudu 185 meetri pikkune.

## Tänava nimed
Tänava esialgne nimi oli alates 8. novembrist 1927 **Lätte**. Aastatel 1940–1941 oli tänava nimi **Lohu**. 25. septembril 1959 pandi tänavale nimeks **Pampli**. Praeguse nime sai Riisika tänav 22. aprillil 1960.

## Viited
Värava tänav

**Värava tänav** on tänav Tallinnas Nõmme linnaosas Liiva asumis. Värava tänav algab Võidu tänavalt, ristub Männiku teega ja lõpeb Mahla tänaval Tallinna–Lelle raudteeliini ääres.

Värava tänav on enam-vähem lääne–idasuunaline ja ligikaudu 325 meetri pikkune.

Värava tänav sai selle nime 8. novembril 1927.

## Viited
Washingtoni maakond (Illinois)

**Washingtoni maakond** (*Washington County*) on maakond USA-s Illinoisi osariigis.
Maakonna halduskeskus on Nashville.

Maakonna pindala on 1461 km², millest 3 km² moodustab veepindala.

Elanike arv oli 2010. aasta rahvaloenduse järgi 14 716. Aastal 2000 oli elanike arv 15 148.

## Naabermaakonnad
* Adamsi maakond (põhjas)
* Marioni maakond (kirdes)
* Jeffersoni maakond (idas)
* Perry maakond (lõunas)
* Randolphi maakond (edelas)
* St. Clairi maakond (läänes)

## Ajalugu
Washingtoni maakond moodustati 1818. aastal St. Clairi maakonna osast. Maakond on saanud nime esimese Ameerika Ühendriikide presidendi George Washingtoni järgi.

## Viited

## Välislingid

* Washingtoni maakonna koduleht (*inglise keeles*)
Washingtoni maakond (Indiana)

**Washingtoni maakond** (*Washington County*) on maakond USA-s Indiana osariigis.
Maakonna halduskeskus on Salem.

Maakonna pindala on 1338 km², millest 7 km² moodustab veepindala.

Elanike arv oli 2010. aasta rahvaloenduse järgi 28 262. Aastal 2000 oli elanike arv 27 223.

## Naabermaakonnad
* Jacksoni maakond (põhjas)
* Scotti maakond (kirdes)
* Clarki maakond (kagus)
* Floydi maakond (lõunas ja kagus)
* Harrisoni maakond (lõunas)
* Crawfordi maakond (edelas)
* Orange'i maakond (läänes)
* Lawrence'i maakond (loodes)

## Ajalugu
Washingtoni maakond moodustati 21. detsembril 1814. aastal Clarki, Harrisoni ja Jeffersoni maakonna osadest. Maakond on saanud nime esimese Ameerika Ühendriikide presidendi George Washingtoni järgi.

## Viited

## Välislingid

* Washingtoni maakonna koduleht (*inglise keeles*)
Romeo ja Julia (film 1968)

**"Romeo ja Julia"** on William Shakespeare'i samanimelise näidendi alusel aastal 1968 valminud Suurbritannia ja Itaalia koostööfilm.

Filmi režissöör oli Franco Zeffirelli ning filmi pikkus on 138 minutit. 

## Näitlejad
* Leonard Whiting (Romeo)
* Olivia Hussey (Julia)
* John McEnery (Mercutio)
* Milo O'Shea (munk Lorenzo)
* Pat Heywood (Julia amm)
Puraviku tänav

**Puraviku tänav** on tänav Tallinnas Nõmme linnaosas Liiva asumis. Puraviku tänav algab Männiku teelt ja lõpeb Mahla tänaval Tallinna–Lelle raudtee ääres.

Puraviku tänav on enam-vähem lääne-idasuunaline ja ligikaudu 160 meetri pikkune.

## Tänava nimi
Tänava esialgne nimi oli alates 1937. aastast **Sinika tänav**. Aastatel 1940–1941 oli lühikest aega tänava nimi **Sepa tänav**. 25. septembril 1959 pandi tänava nimeks **Joovika tänav**. Praegust nime kannab Puraviku tänav alates 22. aprillist 1960.

## Viited
Pohla tänav

**Pohla tänav** on tänav Tallinnas Nõmme linnaosas Liiva asumis. Pohla tänav algab Männiku teelt ja lõpeb Mahla tänaval Tallinna-Lelle raudteeliini ääres.

Pohla tänav on enam-vähem lääne–idasuunaline ja ligi 160 meetri pikkune.

Pohla tänav sai nime 8. novembril 1927.

## Viited
Washingtoni maakond (Kentucky)

**Washingtoni maakond** (*Washington County*) on maakond USA-s Kentucky osariigis.
Maakonna halduskeskus on Springfield.

Maakonna pindala on 781 km², millest 2 km² moodustab veepindala.

Elanike arv oli 2010. aasta rahvaloenduse järgi 11 717. Aastal 2000 oli elanikke 10 916.

## Naabermaakonnad
* Andersoni maakond (põhjas)
* Merceri maakond (idas)
* Boyle'i maakond (idas)
* Marioni maakond (lõunas)
* Nelsoni maakond (läänes)

## Ajalugu
Washingtoni maakond moodustati 22. juunil 1792 Nelsoni maakonna osadest. Maakond on nime saanud esimese Ameerika Ühendriikide presidendi George Washingtoni järgi.

## Viited

## Välislingid

* Washingtoni maakonna koduleht (*inglise keeles*)
Washingtoni maakond (Maryland)

**Washingtoni maakond** (*Washington County*) on maakond USA-s Marylandi osariigi lääneosas.

Maakonna halduskeskus ja suurim linn on Hagerstown.

Maakonna pindala on 1211 km², millest 24 km² moodustab veepindala.

Elanike arv oli 2010. aasta rahvaloenduse järgi 147 430. Aastal 2000 oli elanike arv 131 923.

## Naabermaakonnad
* Andersoni maakond (loodes)
* Allegany maakond (läänes)
* Morgani maakond (edelas)
* Berkeley maakond (lõunas)
* Jeffersoni maakond (lõunas)
* Loudouni maakond (kagus)
* Fredericki maakond (idas)
* Franklini maakond (kirdes)

## Ajalugu
Washingtoni maakond moodustati 1. oktoobril 1776 Prince George'i maakonna osast. Maakond on saanud nime esimese Ameerika Ühendriikide presidendi George Washingtoni järgi.

## Kaitsealad
* Antietam National Battlefield
* Appalachian National Scenic Trail
* Chesapeake and Ohio Canal National Historical Park
* Fort Frederick State Park
* Fort Tonoloway State Park
* Gathland State Park
* Greenbrier State Park
* Harpers Ferry National Historical Park
* South Mountain State Park
* Washington Monument State Park

## Viited

## Välislingid

* Washingtoni maakonna koduleht (*inglise keeles*)
Washingtoni maakond (Kansas)

**Washingtoni maakond** on maakond Ameerika Ühendriikides Kansase osariigis.

2010. aastal elas maakonnas 5799 inimest. Maakonna keskus ja suurim linn on Washington (1162 elanikku). Suuremad asulad on veel Hanover (603) ja Clifton (516).

Maakonna pindala on 2328 km&sup2;, millest 1 km&sup2; moodustab veepindala.

## Naabermaakonnad
* Jeffersoni maakond (põhjas)
* Gage'i maakond (kirdes)
* Marshalli maakond (idas)
* Riley maakond (kagus)
* Clay maakond (lõunas)
* Cloudi maakond (edelas)
* Republicu maakond (läänes)
* Thayer maakond (loodes)

## Ajalugu
Washingtoni maakond moodustati 20. veebruaril 1857. Maakond on saanud nime esimese Ameerika Ühendriikide presidendi George Washingtoni järgi.

## Välislingid

* Washingtoni maakonna koduleht (*inglise keeles*)
Washingtoni maakond (Minnesota)

**Washingtoni maakond** (*Washington County*) on maakond USA-s Minnesota osariigis.

Maakonna halduskeskus on Stillwater ja suurim linn Woodbury.

Maakonna pindala on 1096 km², millest 81 km² moodustab veepindala.

Elanike arv oli 2010. aasta rahvaloenduse järgi 238 136. Aastal 2000 oli elanike arv 201 130.

## Naabermaakonnad
* Chisago maakond (põhjas)
* Polki maakond (kirdes)
* St. Croix' maakond (idas)
* Pierce'i maakond (kagus)
* Dakota maakond (edelas)
* Ramsey maakond (läänes)
* Anoka maakond (loodes)

## Ajalugu
Washingtoni maakond moodustati 27. oktoobril 1849 St. Croix' maakonna osast. Maakond on saanud nime esimese Ameerika Ühendriikide presidendi George Washingtoni järgi.

## Kaitsealad
* Mississippi National River and Recreation Area (osa)
* Saint Croix National Scenic Riverway (osa)

## Viited

## Välislingid

* Washingtoni maakonna koduleht (*inglise keeles*)
Washingtoni maakond (Missouri)

**Washingtoni maakond** (*Washington County*) on maakond USA-s Missouri osariigi idaosas.
Maakonna halduskeskus ja suurim linn on Potosi.

Maakonna pindala on 1975 km², millest 7 km² moodustab veepindala.

Elanike arv oli 2010. aasta rahvaloenduse järgi 25 195. Aastal 2000 oli elanike arv 23 344.

## Naabermaakonnad
* Franklini maakond (põhjas)
* Jeffersoni maakond (kirdes)
* St. Francoisi maakond (idas)
* Ironi maakond (lõunas)
* Crawfordi maakond (läänes)

## Ajalugu
Washingtoni maakond moodustati 21. augustil 1813. aastal Ste. Genevieve'i maakonna osast. Maakond on saanud nime esimese Ameerika Ühendriikide presidendi George Washingtoni järgi.

## Kaitsealad
* Mark Twaini metsakaitseala (osa)

## Viited

## Välislingid

* Washingtoni maakonna koduleht (*inglise keeles*)
Washingtoni maakond (Mississippi)

**Washingtoni maakond** (*Washington County*) on maakond USA-s Mississippi osariigis.

Maakonna halduskeskus ja suurim linn on Greenville.

Maakonna pindala on 1972 km², millest 97 km² moodustab veepindala.

Elanike arv oli 2010. aasta rahvaloenduse järgi 51 137. Aastal 2000 oli elanike arv 62 977.

## Naabermaakonnad
* Bolivari maakond (põhjas)
* Sunfloweri maakond (kirdes)
* Humphreysi maakond (idas)
* Sharkey maakond (kagus)
* Issaquena maakond (lõunas)
* Chicoti maakond (läänes)
* Desha maakond (loodes)

## Ajalugu
Washingtoni maakond moodustati 29. jaanuaril 1827. aastal Warreni ja Yazoo maakonna osadest. Maakond on saanud nime esimese Ameerika Ühendriikide presidendi George Washingtoni järgi.

## Kaitsealad
* Holt Collier National Wildlife Refuge
* Theodore Roosevelt National Wildlife Refuge (osa)
* Yazoo National Wildlife Refuge (osa)

## Viited

## Välislingid

* Washingtoni maakonna koduleht (*inglise keeles*)
Washingtoni maakond (Maine)

**Washingtoni maakond** (*Washington County*) on maakond USA-s Maine'i osariigis. Geograafilised koordinaadid on 

Maakonna halduskeskus on Machias.

Maakonna pindala on 8430 km², millest 1778 km² moodustab veepindala.

Elanike arv oli 2010. aasta rahvaloenduse andmetel 32 856. Aastal 2000 oli elanike arv 33 941.

## Naabermaakonnad
* Hancocki maakond (edelas)
* Aroostooki maakond (loodes)
* Penobscoti maakond (loodes)
* Yorki maakond (kirdes)
* Charlotte'i maakond (idas)

## Ajalugu
Washingtoni maakond moodustati 25. juunil 1789. Maakond on saanud nime esimese Ameerika Ühendriikide presidendi George Washingtoni järgi.

## Viited

## Välislingid

* Washingtoni maakonna koduleht (*inglise keeles*)